CELEX: 32019D1326
Language: hu
Date: 2019-08-05 00:00:00
Title: A Bizottság (EU) 2019/1326 végrehajtási határozata (2019. augusztus 5.) az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról

6.8.2019   
               
               
                  HU
               
               
                  Az Európai Unió Hivatalos Lapja
               
               
                  L 206/27
               
            
         A BIZOTTSÁG (EU) 2019/1326 VÉGREHAJTÁSI HATÁROZATA
         (2019. augusztus 5.)
         az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/30/EU európai parlamenti és tanácsi irányelv (2) 13. cikkének megfelelően azokról az elektromos berendezésekről, amelyek megfelelnek az olyan harmonizált szabványoknak vagy azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében megállapított alapvető követelményeknek.
                  
               
                     (2)
                  
                  
                     A Bizottság a C(2016) 7641 bizottsági végrehajtási határozattal (3) felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (Cenelec) és az Európai Távközlési Szabványügyi Intézetet (ETSI) arra, hogy a 2014/30/EU irányelv támogatása céljából dolgozzanak ki harmonizált szabványokat az elektromágneses összeférhetőségre vonatkozóan, illetve vizsgálják felül és egészítsék ki a meglévőket.
                  
               
                     (3)
                  
                  
                     A C(2016)7641 végrehajtási határozat alapján a CEN és a Cenelec a készülékkapcsolók tekintetében az EN IEC 61058-1:2018 harmonizált szabványt, a multimédiás berendezések tekintetében pedig az EN 55035:2017 harmonizált szabványt dolgozta ki. Az említett határozat alapján a CEN és a Cenelec a műszaki fejlődéshez való hozzáigazítás érdekében felülvizsgálta a belső energiaellátású gépekre vonatkozó EN 13309:2010 harmonizált szabványt, valamint a megszakítókra vonatkozó EN 50557:2011 harmonizált szabványt, amelyek hivatkozásai közzétételre kerülnek az Európai Unió Hivatalos Lapjában (4).
                  
               
                     (4)
                  
                  
                     A Bizottság a CEN-nel és a Cenelec-kel közösen megvizsgálta, hogy az EN IEC 61058-1:2018, az EN 55035:2017, az EN ISO 13766-1:2018 és az EN 63024:2018 szabvány megfelel-e a C(2016) 7641 végrehajtási határozatban foglalt kérelemnek.
                  
               
                     (5)
                  
                  
                     Az EN IEC 61058-1:2018, az EN 55035:2017, az EN ISO 13766-1:2018 és az EN 63024:2018 szabvány megfelel az általuk lefedni kívánt, a 2014/30/EU irányelvben megállapított követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (6)
                  
                  
                     Az Cenelec elkészítette az EN 61000-6-5:2015 harmonizált szabványt helyesbítő EN 61000-6-5:2015/AC:2018-01 helyesbítést, amelynek hivatkozása közzétételre kerül az Európai Unió Hivatalos Lapjában (5). Mivel a helyesbítés lényeges műszaki helyesbítéseket vezet be, az EN 61000-6-5:2015 szabvány helyes és következetes alkalmazása érdekében helyénvaló a harmonizált szabvány hivatkozását a helyesbítés hivatkozásával együtt közzétenni az Európai Unió Hivatalos Lapjában.
                  
               
                     (7)
                  
                  
                     Az EN 13309:2010 és az EN 50557:2011 szabvány felülvizsgálatra, az EN 61000-6-5:2015 szabvány pedig kiigazításra került. Ezért a szóban forgó szabványokra történő hivatkozásokat törölni kell az Európai Unió Hivatalos Lapjából. Annak érdekében, hogy a gyártóknak elegendő idejük legyen felkészülni a felülvizsgált és a helyesbített szabványok alkalmazására, az említett szabványok hivatkozásainak visszavonását távolabbi időpontra kell halasztani.
                  
               
                     (8)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            A Bizottság az e határozat I. mellékletében felsorolt, a 2014/30/EU európai parlamenti és tanácsi irányelv támogatása céljából az elektromágneses összeférhetőségre vonatkozóan kidolgozott harmonizált szabványok hivatkozásait közzéteszi az Európai Unió Hivatalos Lapjában.
         
         
            2. cikk
            A Bizottság az e határozat II. mellékletében felsorolt, a 2014/30/EU európai parlamenti és tanácsi irányelv támogatása céljából az elektromágneses összeférhetőségre vonatkozóan kidolgozott harmonizált szabványok hivatkozásait az említett mellékletben meghatározott időpontoktól kezdődően törli az Európai Unió Hivatalos Lapjából.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. augusztus 5-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
         
            (3)  A Bizottság C(2016)7641 végrehajtási határozata (2016. november 30.) az elektromágneses összeférhetőségre vonatkozó tagállami jogszabályok harmonizálásáról szóló, 2014. február 26-i 2014/30/EU európai parlamenti és tanácsi irányelvet támogató harmonizált szabványok tekintetében az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez intézett szabványosítási kérelemről.
         
            (4)  HL C 246., 2018.7.13., 1. o.
         
         
            (5)  HL C 246., 2018.7.13., 1. o.
         
      
      
         
            I. MELLÉKLET
            
                        Sorszám
                     
                     
                        A szabvány hivatkozása
                     
                  
                        1.
                     
                     
                        EN ISO 13766-1:2018
                        Földmunkagépek és építőipari gépek. Belső energiaellátású gépek elektromágneses összeférhetősége (EMC). 1. rész: Általános EMC-követelmények jellemző elektromágneses környezeti feltételek mellett (ISO 13766-1:2018)
                     
                  
                        2.
                     
                     
                        EN 55035:2017
                        Multimédia-készülékek elektromágneses összeférhetősége. Zavartűrési követelmények
                     
                  
                        3.
                     
                     
                        EN 61000-6-5:2015 Elektromágneses összeférhetőség (EMC). 6-5. rész: Általános szabványok. Erőművi és alállomási környezetekben használt berendezések zavartűrése
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Készülékkapcsolók. 1. rész: Általános követelmények
                     
                  
                        5.
                     
                     
                        EN 63024:2018
                        Háztartási és hasonló jellegű használatú RCBO- /RCCB-megszakítók visszakapcsoló készülékeinek (ARD-k) követelményei (IEC 63024:2017, módosítva)
                     
                  
      
      
         
            II. MELLÉKLET
            
                        Sorszám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        EN 13309:2010 Építőipari gépek. Belső energiaellátású gépek elektromágneses összeférhetősége
                     
                     
                        2021. június 30.
                     
                  
                        2.
                     
                     
                        EN 50557:2011 Háztartási és hasonló jellegű használatú RCBO- /RCCB-megszakítók visszakapcsoló készülékeinek (ARD-k) követelményei
                     
                     
                        2021. január 17.
                     
                  
                        3.
                     
                     
                        EN 61000-6-5:2015 Elektromágneses összeférhetőség (EMC). 6-5. rész: Általános szabványok. Erőművi és alállomási környezetekben használt berendezések zavartűrése
                     
                     
                        2020. január 31.